́ва, и ны́нѣ, гла́съ то́йже: ̀ изшла̀ єсѝ бцд̑е дв҃о, ко изъ̑ тебѣ̀ ро́ждшемуся неизрече́ннѡ, бя́ше іа́кѡвъ бра́тъ бж҃ій, и пе́рвый сщ҃еннонача́льникъ, пе́тръ же чс̑тнѣ́йшій верхо́вникъ, бг҃осло́вѡвъ нача́льникъ: и ве́сь бж҃е́ственный апс̑льскій ли́къ, явле́ннымъ бг҃осло́віемъ пѣсносло́вяще, бж҃е́ственное и стра́шное хрс̑та̀ бг҃а смотре́нія та́инство, и живонача́льное и бг҃опрія́тное твоѐ тѣ́ло погре́бше, ра́довахуся всепѣ́тая, превы́ше же прест҃ы̂я и старѣ́йшыя а́гг҃льскія си̂лы, чудесѝ дивя́щеся, прини́кше дру́гъ ко дру́гу глаго́лаху: возми́те ва̂ша врата̀, и воспріими́те ро́ждшую нб҃сѐ и землѝ творца̀